ปล่อยกู้บ้าน1ล้านล้าน
ธอส.ปลื้มยอดปล่อย สินเชื่อทะลุ 1 ล้านล้าน เร่งลดหนี้เสีย ตั้งเป้าปีหน้าต่ำ 4%
18 ต.ค. 2560

ธอส.ปลื้มยอดปล่อย สินเชื่อทะลุ 1 ล้านล้าน เร่งลดหนี้เสีย ตั้งเป้าปีหน้าต่ำ 4%นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า การปล่อยสินเชื่อใหม่ของธนาคารปีนี้จะได้ตามเป้าหมาย 1.78 แสนล้านบาท ขยายตัวเพิ่มขึ้น 8% ส่งผลให้ยอดสินเชื่อคงค้างของธนาคารสิ้นปีนี้ได้ 1 ล้านล้านบาท หรือคิดเป็นบัญชีผู้กู้เงิน 1.5 ล้านรายทั้งนี้ ล่าสุดวันที่ 16 ต.ค. 2560 ธอส.ปล่อยสินเชื่อใหม่ได้ 1.26 แสนล้านบาท มียอดสินเชื่อคงค้าง 9.8 แสนล้านบาท เพิ่มขึ้น 4.67% สินทรัพย์รวม 1.05 ล้านล้านบาท เพิ่มขึ้น 7.43% เงินฝากรวม 8.62 แสนล้านบาท เพิ่มขึ้น 10.50% กำไรสุทธิ 9,048 ล้านบาท ขณะที่อัตราส่วนเงินกองทุนต่อสินทรัพย์เสี่ยง (บีไอเอส) อยู่ที่ 14.42%นายฉัตรชัย กล่าวว่า ธนาคารตั้งเป้าหมายหมายลดหนี้ที่ไม่ก่อให้เกิด รายได้ หรือเอ็นพีแอล ในปี 2561 ให้ต่ำกว่า 4% เพื่อให้ได้ตามมาตรฐาน 5 ธนาคารพาณิชย์ใหญ่ที่มีเอ็นพีแอลไม่เกิน 3% โดยล่าสุดธนาคารได้เซ็นสัญญาขายหนี้เสียให้กับบริษัทบริหารสินทรัพย์ กรุงเทพพาณิชย์ หรือ BAM มูลค่าเงินต้นคงค้างรวม 6,971 ล้านบาท ทำให้เอ็นพีแอลของธนาคารจาก 5.29% ลดลงเหลือ 4.61% ของยอดสินเชื่อคงค้าง หรือลดลง 0.68% และคาดว่าสิ้นปีนี้จะลดลงอีกจนอยู่ที่ระดับ 4.2% หรือ 4.9 หมื่นล้านบาทสำหรับร่าง พ.ร.บ. ธอส. ตอนนี้ผ่านการพิจารณาจากคณะกรรมการกฤษฎีกาแล้ว รอผ่านขั้นตอนให้กระทรวงการคลังตรวจร่างกฎหมายและส่งให้คณะรัฐมนตรี (ครม.) เห็นชอบ เพื่อส่งให้สภานิติบัญญัติแห่งชาติ (สนช.) คาดว่าจะมีผลบังคับในไตรมาส 2 ปี 2561ทั้งนี้ หลังจากกฎหมายใหม่มีผลบังคับใช้ จะทำให้ธนาคารระดมทุนโดยการออกสลากได้ ซึ่งตั้งเป้าระดมทุนไว้ 5 หมื่นล้านบาท โดยแบ่งการออกเป็น 2-3 ครั้ง ซึ่งรางวัลจะมีทั้งเงินสด สิทธิการ กู้บ้านดอกเบี้ยต่ำ รวมถึงการได้สินทรัพย์รอการขายของธนาคาร ซึ่งอยู่ระหว่างการออกแบบรางวัลให้มีความน่าสนใจนอกจากนี้ กฎหมายใหม่ยังให้ธนาคารปล่อยสินเชื่อบ้านสำหรับผู้สูงอายุ โดยให้นำบ้านที่อยู่อาศัยที่ไม่ติดการผ่อนชำระมาฝากขายกับธนาคาร เพื่อรับเงินเป็นรายเดือนจากธนาคารไปยังชีพ โดยธนาคารคาดว่าจะปล่อยกู้ให้ 70% ของราคาบ้าน เป็นระยะเวลา 15-20 ปี ซึ่งอยู่ระหว่างเตรียมความพร้อม เพราะเมื่อกฎหมายมีผลบังคับใช้ก็จะได้ดำเนินการได้ทันที